Renzo Fontona

Renzo Fontona, (Riccò del Golfo di Spezia, Liguria, 1939ko uztailaren 2a) txirrindulari italiar ohia da, profesionala 1961etik 1968ra.

 Kirol ibilbidea 
Renzo Fontona txirrindularitzan hasi zen, aitak lanera joateko erabiltzen zuen bizikleta hartuz. Anaia Nandio, txirrindularia ere, auto istripu batean hil zen 1954an, afizionatu mailako Italiako txapelketetatik etxera zihoalarik. 

1961ean pasa zen profesionaletara, Gino Bartaliren San Pellegrino taldean. Eskalatzaile ona, urte horretako Lombardiako Giroan nabarmendu zen, Sormanoko harresiaren igoera berriak markatutako edizio batean. 1963an, Lygie taldearen mailotarekin, Frantziako Tourrean zazpigarren sailkatu zen, italiar txirrindulari onena izan zelarik,

1964ko Italiako Giroan, sailkapen nagusiko bigarren postuan zegoen hamaseigarren etapa jokatu ondoren, Jacques Anquetil elastiko arrosarengandik 33 segundo eskasera, ihesaldi bati esker. Maila horri eutsi zion Cuneo eta Pinerolo artean jokaturiko mendiko hogeigarren eta azken etaparaino, non faboritoekiko minutu batzuk galdu zituen. Hala ere, seigarren amaitu zuen "Giro" hau, bere emaitzarik onena Itzuli handi batean.

1968ra arte luzatu zuen ibilbide profesionala, hainbat taldetan, baina ez zuen berriro horrelako emaitzarik lortu.

 Palmaresa 

 Sailkapen orokorra Itzuli Handietan 
Lasterketa19611962196319641965196619671968Italiako Giroa18.UT11.6. 11.15.21.-Frantziako Tourra-35.7.-15---Espainiako Vuelta--------
-: Ez zuen parte hartu
UT: Utzi, ez zuen amaitu

 Erreferentziak 

 Kanpo estekak 

Renoz Fontona - Musée du cyclisme

Kategoria:Txirrindulari ohiak
Kategoria:Italiako txirrindulariak